《和琴川萧石芗先生自挽诗次原韵》
清代·王灿如

诗中字字挟霜寒，读罢双眉不觉攒。早岁黉宫传令誉，晚年别墅得閒欢。

希文旧业辛勤置，和靖遗编子细看。鸡梦遽传人草草，风前含涕益悲酸。

作者简介：字耀南，道光二十一年辛丑诸生，与道光六年丙戌诸生王灿同字，而另为一人。原编以王灿列入嘉庆年间，次序未免稍乱，玆特附正于此。